**LĒMUMS**

Liepājā

|  |  |
| --- | --- |
| 2024. gada 18. aprīlī | Nr.167/4  (prot. Nr.4, 26.§) |

Par zemesgabala Turaidas ielā 8B, blakus

nekustamajam īpašumam Britu flotes ielā 2,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. punktu, izskatot [..] 2024. gada 29. februāra iesniegumu, zemes nomas līgumu, kas 2021. gada 7. maijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 18. marta priekšlikumu (sēdes protokols Nr.4) un Liepājas valstspilsētas pašvaldības domes pastāvīgās Attīstības komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Pagarināt [..], kā dzīvojamās mājas Britu flotes ielā 2 dzīvokļu īpašnieku pilnvarotajai personai, zemes nomas līguma par zemesgabala Liepājā Turaidas ielā 8B (kadastra Nr.1700 002 0106) daļas 108 kv.m platībā iznomāšanu termiņu līdz 2029. gada 6. maijam nekustamā īpašuma Britu flotes ielā 2 apsaimniekošanai.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja [..] vainas dēļ grozījumi 2021. gada 7. maijā noslēgtajā zemes nomas līgumā par zemesgabala Turaidas ielā 8B, blakus nekustamajam īpašumam Britu flotes ielā 2, daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |